ประกาศนายทะเบียนสมาคม
ประจำจังหวัดชลบุรี
เรื่อง จดทะเบียนแก้ไขเพิ่มเติมข้อบังคับของสมาคม

ด้วย นางสุภาวดี ดวงศิริ ได้ยื่นคำขอจดทะเบียนแก้ไขเพิ่มเติมข้อบังคับสมาคมโรงเรียนบริบาล Private Elderly and Child Care Association ดังนี้

เดิม
หมวดที่ ๑
ข้อ ๔ วัตถุประสงค์ของสมาคม เพื่อ

๔.๑ เป็นศูนย์กลางของโรงเรียนนอกระบบ (ประเภทดอนบริบาล) ทั่วประเทศ และเป็นตัวแทนของสมาชิก สมาชิกในการติดต่อประสานงาน รับฟัง และเสนอความคิดเห็น เข้าร่วมกิจกรรมร่วมพิจารณาตัดสินใจในส่วนที่เกี่ยวข้องกับโรงเรียนนอกระบบ (ประเภทดอนบริบาล) ทั่วประเทศ กับองค์กรภาครัฐ ภาคเอกชน ภาคท้องถิ่น ภาคประชาสังคม องค์กรวิชาชีพ ทั้งในประเทศและต่างประเทศ

๔.๒ พัฒนา ส่งเสริม และสนับสนุนให้โรงเรียนนอกระบบ (ประเภทดอนบริบาล) ทั่วประเทศมีมาตรฐานทางวิชาชีพ และมีคุณภาพทางวิชาการ

๔.๓ เสนอขอเพิ่มเติม แก้ไข และผลักดันให้การออกนโยบายและการออกกฎหมายของภาครัฐก่อให้เกิดประโยชน์กับโรงเรียนนอกระบบ (ประเภทดอนบริบาล) ทั่วประเทศ ใน การจัดการศึกษาและการจัดการเรียนการสอน อย่างยั่งยืน

๔.๔ ส่งเสริมและสนับสนุนให้มีการผลิตและเผยแพร่สื่อเทคโนโลยีทางการศึกษาศิลปะ วัฒนธรรม และศีลธรรมอันดีงาม

๔.๕ ยกย่องเกียรติยศศักดิ์ศรีให้แก่บุคลากรโรงเรียนนอกระบบ (ประเภทดอนบริบาล) ทั่วประเทศ และผู้มีส่วนสนับสนุนที่ทำคุณประโยชน์แก่ส่วนรวม

๔.๖ ส่งเสริม สามัคคี สร้างความเข้มแข็งของสมาชิกให้เกิดเครือข่ายกับองค์กรภาครัฐภาคเอกชน ภาคท้องถิ่น ภาคประกันสังคม องค์กรวิชาชีพทั่วประเทศ

๔.๗ ผลักดันให้โรงเรียนนอกระบบ (ประเภทดอนปริบาล) ทั่วประเทศ และบุคลากร
ของโรงเรียนนอกระบบ (ประเภทดอนปริบาล) ได้รับสิทธิประโยชน์ และสวัสดิการที่เหมาะสม
ตามที่กฎหมายเกี่ยวข้องกำหนดไว้ และเทียบเท่ากับบุคลากรของการศึกษาเอกชนทั่วไป

๔.๘ ดำเนินการ ส่งเสริม และสนับสนุนการศึกษาวิจัยชั้นสูงที่ก่อให้เกิดการพัฒนา
ในด้านการศึกษาเอกชนนอกระบบ

๔.๙ เป็นเครือข่ายการศึกษานอกระบบ และให้การสนับสนุนการทำงานของสมาคม
การศึกษาเอกชนนอกระบบเพื่อก่อให้เกิดประโยชน์ต่อการศึกษานอกระบบส่วนรวม

๔.๑๐ เพื่อดำเนินการหรือร่วมมือกับองค์กรการกุศล เพื่อการกุศล และองค์การ
สาธารณประโยชน์

๔.๑๑ ไม่จัดตั้งโต๊ะสนุกเกอร์ โต๊ะบิลเลียด และไม่เกี่ยวข้องกับการพนันทุกประเภท

๔.๑๒ ไม่ดำเนินการเกี่ยวข้องกับการเมืองแต่อย่างใด

หมวดที่ ๒
ข้อ ๗ คำลงทะเบียน และคำบำรุงสมาคม

๗.๑ สมาชิกสามัญ ไม่ต้องเสียค่าสมัครเป็นสมาชิก แต่ต้องชำระค่าบำรุงสมาคมรายปี
โรงเรียนละ ๑,๐๐๐ บาท

๗.๒ สมาชิกวิสามัญ ไม่ต้องเสียค่าสมัครเป็นสมาชิก แต่ต้องชำระค่าบำรุงสมาคมรายปี
โรงเรียนละ ๒,๐๐ บาท

๗.๓ สมาชิกกิตติมศักดิ์ ไม่ต้องเสียค่าสมัครเป็นสมาชิก และไม่ต้องชำระค่าบำรุงสมาคมรายปี
หมวดที่ ๓
ข้อ ๑๔ คณะกรรมการของสมาคมสามารถอยู่ในตำแหน่งได้ครบวาระ ๒ ปี และเมื่อคณะกรรมการ
อยู่ในตำแหน่งครบกำหนดตามวาระแล้ว แต่คณะกรรมการชุดใหม่ยังไม่ได้รับอนุญาตให้จดทะเบียนจากทางราชการ ก็ให้คณะกรรมการที่ครบกำหนดตามวาระรักษาการไปพลางก่อน จนกว่าคณะกรรมการชุดใหม่จะได้รับอนุญาตให้จดทะเบียนจากทางราชการ และเมื่อคณะกรรมการชุดใหม่ได้รับอนุญาตให้จดทะเบียนจากทางราชการ เป็นที่เรียบร้อยแล้ว ก็ให้ทำการส่งและรับมอบงานกันระหว่างคณะกรรมการชุดเก่าและคณะกรรมการชุดใหม่ให้เป็นที่เสร็จสิ้นภายใน 30 วัน นับตั้งแต่วันที่คณะกรรมการชุดใหม่ได้รับอนุญาตให้จดทะเบียนจากทางราชการ

ใหม่

หมวดที่ ๑

ข้อ ๔ วัตถุประสงค์ของสมาคม เพื่อ

๔.๑ เป็นศูนย์กลางของโรงเรียนนอกระบบ (ประเภทดอนบริบาล) ทั่วประเทศ และเป็นตัวแทนของสมาชิกในการติดต่อประสานงาน รับฟัง และเสนอความคิดเห็น เข้าร่วมกิจกรรมร่วมพิจารณาตัดสินใจในส่วนที่เกี่ยวข้องกับโรงเรียนนอกระบบ (ประเภทดอนบริบาล) ทั่วประเทศ กับองค์กรภาครัฐ ภาคเอกชน ภาคท้องถิ่น ภาคประชาสังคม องค์กรวิชาชีพ ทั้งในประเทศและต่างประเทศ

๔.๒ พัฒนา ส่งเสริม และสนับสนุนให้โรงเรียนนอกระบบ (ประเภทดอนบริบาล) ทั่วประเทศมีมาตรฐานทางวิชาชีพ มีคุณภาพทางวิชาการ และส่งเสริมสนับสนุนการเข้าสอบประเมินสมรรถนะของบุคคลตามมาตรฐานอาชีพ เพื่อยกระดับมาตรฐานอาชีพสู่สากล

๔.๓ เสนอขอเพิ่มเติม แก้ไข และผลักดันให้การออกนโยบายและการออกกฎหมายของภาครัฐก่อให้เกิดประโยชน์กับโรงเรียนนอกระบบ (ประเภทดอนบริบาล) ทั่วประเทศ ในการจัดการศึกษาและการจัดการเรียนการสอนอย่างยั่งยืน

๔.๔ ส่งเสริมและสนับสนุนให้มีการผลิตและเผยแพร่สื่อเทคโนโลยีทางการศึกษาศิลปะ วัฒนธรรม และศีลธรรมอันดีงาม

๔.๕ ยกย่องเกียรติยศศักดิ์ศรีให้แก่บุคลากรโรงเรียนนอกระบบ (ประเภทดอนบริบาล) ทั่วประเทศ และผู้มีส่วนสนับสนุนที่ทำคุณประโยชน์แก่ส่วนรวม

๔.๖ เสริมสร้าง ความสามัคคีและความเข้มแข็งของสมาชิกให้เกิดเครือข่ายกับองค์กรภาครัฐ ภาคเอกชน ภาคท้องถิ่น ภาคประชาสังคม องค์กรวิชาชีพทั่วประเทศ

๔.๗ ผลักดันให้โรงเรียนนอกระบบ (ประเภทดอนบริบาล) ทั่วประเทศ และบุคลากรของโรงเรียนนอกระบบ (ประเภทดอนบริบาล) ทั่วประเทศ ได้รับสิทธิประโยชน์ และสวัสดิการที่เหมาะสมตามที่กฎหมายเกี่ยวข้องกำหนดไว้ และเทียบเท่ากับบุคลากรของการศึกษาเอกชนทั่วไป

๔.๘ ดำเนินการ ส่งเสริม และสนับสนุนการศึกษาวิจัยชื้นสูงที่ก่อให้เกิดการพัฒนาในด้านการศึกษาเอกชนนอกระบบ

๔.๙ เป็นเครื่องข่ายการศึกษานอกระบบ และให้การสนับสนุนการทำงานของสมาคม การศึกษาเอกชนนอกระบบ (ประเทศไทย) เพื่อก่อให้เกิดประโยชน์ต่อการศึกษานอกระบบส่วนรวม

๔.๑๐ เพื่อดำเนินการหรือร่วมมือกับองค์กรการกุศลเพื่อการกุศล และองค์กร สาธารณประโยชน์ เพื่อสาธารณะประโยชน์

๔.๑๑ ไม่จัดให้มีโต๊ะสนุกเกอร์และการพนันทุกประเภท

๔.๑๒ ไม่ดำเนินกิจกรรมใด ๆ ที่เกี่ยวข้องกับการเมือง

หมวดที่ ๒

ข้อ ๗ คำลงทะเบียน และคำบำรุงสมาคม

๗.๑ สมาชิกสามัญ ไม่ต้องเสียค่าสมัครเป็นสมาชิก แต่ต้องชำระค่าบำรุงสมาคมรายปี ๆ ละ ๗๐๐ บาท

๗.๒ สมาชิกวิสามัญ ไม่ต้องเสียค่าสมัครเป็นสมาชิก แต่ต้องชำระค่าบำรุงสมาคมรายปี ๆ ละ ๒๐๐ บาท

๗.๓ สมาชิกกิตติมศักดิ์ ไม่ต้องเสียค่าสมัครเป็นสมาชิก และไม่ต้องชำระค่าบำรุงสมาคมรายปี

หมวดที่ ๓

ข้อ ๑๔ คณะกรรมการบริหารของสมาคมสามารถอยู่ในตำแหน่งได้ครบวาระ 4 ปี และสามารถดำรงตำแหน่งต่อได้อีก เมื่อคณะกรรมการอยู่ในตำแหน่งครบตามวาระแล้ว ก็ให้คณะกรรมการบริหารที่ครบกำหนดตามวรารักษาราชการไปพลางก่อนจนกว่าคณะกรรมการบริหารชุดใหม่ จะได้รับอนุญาตจากนายทะเบียนเป็นที่เรียบร้อยแล้ว และให้ทำการส่ง และรับมอบงานกันระหว่าง คณะกรรมการบริหารชุดเก่าและคณะกรรมการบริหารชุดใหม่ให้เป็นที่เสร็จสิ้นภายใน 30 วันนับตั้งแต่วันที่คณะกรรมการชุดใหม่ได้รับอนุญาตให้จดทะเบียนจากทางราชการ นายทะเบียนสมาคมประจำจังหวัดชลบุรี ได้มีคำสั่งให้รับจดทะเบียนแก้ไขเพิ่มเติมข้อบังคับสมาคมรายนี้แล้วตามทะเบียนเลขที่ 6/2558 ตั้งแต่วันที่ 31 สิงหาคม 2558

ฉะนั้น อาศัยอำนาจตามความในมาตรา ๘๒ และมาตรา ๘๔ แห่งประมวลกฎหมายแพ่งและพาณิชย์
จึงประกาศให้ทราบโดยทั่วกัน

ประกาศ ณ วันที่ ๒๐ กุมภาพันธ์ พ.ศ. ๒๕๖๒

ธวัชชัย รอดงาม

ปลัดจังหวัด ปฏิบัติราชการแทน

ผู้ว่าราชการจังหวัดชลบุรี

นายทะเบียนสมาคมประจำจังหวัดชลบุรี